Diari Oficial de la Generalitat Valenciana


Sumari del DOGV 4170, del 17-01-2002 (2002/25)

Rotlle d'apel·lació número 29/2001. Cèdula de notificació.
----------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/25


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 29/2001. Cèdula de notificació. [2002/A25]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que, en virtut del que s'ha acordat mitjançant la resolució del dia d'avui, dictada en el rotlle d'apel·lació número 29/2001, procedent de les actuacions de menor quantia número 65/1994, s'ha acordat notificar a l'apel·lat incomparegut en aquesta alçada, Construcciones Faura, SL, la sentència dictada en l'esmentat rotlle, que té l'encapçalament i decisió següents:
  
«Encapçalament
  
Audiència Provincial de València
  
Secció Novena
  
València, 21 de novembre de 2001
  
La Secció Novena de l'Audiència Provincial de València, sent-ne ponent María Antonia Gaitón Redondo, ha vist aquest rotlle d'apel·lació número 29/2001, procedent de les actuacions de judici de menor quantia, promogudes davant del Jutjat de Primera Instància número 3 de Sagunt, amb el número 65/1994, entre les parts següents: d'una banda, com a demandada apel·lant la senyora Cristina Emilia Lacruz Peiró, representada per la procuradora dels tribunals María Esperanza de Oca Ros, i d'una altra banda, com a demandant apel·lada, Construcciones Faura, SL, incompareguda en l'alçada, sobre la reclamació d'una quantitat, en virtut del recurs d'apel·lació interposat per la demandada.
  
Decisió
  
Estimem en part el recurs d'apel·lació formulat per la representació de la senyora Cristina Emilia Lacruz Peiró, contra la sentència de data 29 de novembre de 2000, dictada pel Jutjat de Primera Instància número 3 de Sagunt en les actuacions de menor quantia número 65/1994, revoquem parcialment aquesta resolució i, en lloc seu, estimant en part la demanda reconvencional formulada en el seu moment per la recurrent, condemnem l'entitat Construcciones Faura, SL, a realitzar les obres de reparació que calguen per a esmenar els vicis de construcció que pateixen els habitatges objecte d'aquest plet, i que han sigut determinades en el fonament jurídic segon d'aquesta resolució, amb l'advertiment que, quant als tancaments exteriors d'alumini, les obres de reparació consistiran solament en el segellat de la mateixa fàbrica de construcció. Si no s'efectuen les obres, l'esmentada entitat estarà obligada a pagar a la senyora Cristina Emilia Lacruz Peiró l'import de les obres de reparació (inclosos permisos administratius i honoraris pertinents), fins a un màxim d'1.557.600 pessetes. No es fa imposició expressa de les costes causades en la primera instància per la demanda reconvencional, ni de les meritades en aquesta alçada. Que es notifique aquesta resolució a les parts comparegudes...»
  
Lliure i expedisc aquesta cèdula, després de la seua fixació al tauler d'anuncis d'aquesta Secció i la seua publicació en el Diari Oficial de la Generalitat Valenciana.